Okresná prokuratúra Žilina 
Moyzesova 20, 011 56 Žilina 1

Sp. zn. : 2 Pv 310/11/5511	Žilina, 8.11.2013
EEČ : 2-43-557-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov.

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.5.2011, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 01.03.2011 asi o 19,45 hod. v XXXXX na parkovisku pred večierkou XXXXX na XXXXX, najskôr slovne a potom fyzicky napadol XXXXX tak, že mu najskôr začal nadávať do hajzlov, skurvysynov, nacistov, vyjebancov, na čo sa XXXXX slovne ohradil, čo XXXXX nahnevalo a začal XXXXX udierať päsťou opakovane do tváre a keď poškodený od neho utiekol, bežal za ním a pri budove knižnice do XXXXX sácal, čím mu svojím konaním spôsobil zranenie, a to pohmoždenie očnicovej oblasti vpravo a odlomenie časti stoličky vľavo, bez práceneschopnosti.

Uznesením prokurátora Okresnej prokuratúry XXXXX zo dňa 13.5.2011, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením Okresnej prokuratúry v Žiline sp. zn. XXXXX zo dňa 13.05.2011, právoplatného 14.07.2011, bolo podmienečne zastavené trestné stíhanie proti obvinenému XXXXX, stíhanému pre prečin výtržníctva podľa § 364 ods. 1 písm. a) Tr. zák.,  so skúšobnou dobou v trvaní 1 rok, ktorá uplynula dňa 14.07.2012.
           Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie. 
	Zo zabezpečených správ k osobe obvineného XXXXX možno ustáliť záver, že tento počas dvanásťmesačnej skúšobnej doby, ktorá začala plynúť dňa 14.07.2011 viedol riadny život a nedopustil sa žiadneho protispoločenského konania, čím naplnil všetky zákonné podmienky na vyslovenie o osvedčení sa v skúšobnej dobe a preto som rozhodla tak, ako je to uvedené vo výrokovej časti tohto uznesenia. Právoplatnosťou  tohto uznesenia nastávajú účinky zastavenia trestného stíhania podľa § 9 ods. 1 písm. e) Tr. por. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátorka